## Carlos Mazón ha assistit a la primera etapa de La Vuelta Femenina 24

*** Destaca que per primera vegada la pràctica de l’esport a la Comunitat Valenciana desgrava
* Valora l’exemple de les esportistes d’elit com a referència per a les xiquetes**

**València.**

El president de la Generalitat, Carlos Mazón, ha assistit a la primera etapa de La Vuelta Femenina 24, que ha començat hui a València amb una contrarellotge per equips.

El president ha recordat que “per primera vegada la pràctica de l’esport a la Comunitat Valenciana té desgravacions fiscals per a les rendes baixes i mitjanes”, en referència a les mesures posades en marxa pel Consell, que permeten deduccions que poden arribar a 150 euros pel 30 % de les despeses associades a la pràctica esportiva en esta declaració de la renda.

En este sentit, Mazón ha subratllat que el Consell està apostant per “afavorir una vida saludable i fomentar els valors de l’esport”, al mateix temps que ajuda a descongestionar la sanitat pública i reduir les llistes d’espera.

Així mateix, el cap del Consell ha destacat l’exemple de les professionals en esports com el ciclisme, el futbol o el bàsquet, que servixen de “referència” perquè cada vegada més xiquetes practiquen esport.

En l’acte també han estat presents el vicepresident primer i conseller de Cultura i Esports, Vicente Barrera; la vicepresidenta segona i consellera de Servicis Socials, Igualtat i Habitatge, Susana Camarero, i l’alcaldessa de València, María José Catalá.

**Recorregut per la Comunitat Valenciana**

La ciutat de València ha acollit la primera etapa de La Vuelta Femenina 24 by Carrefour, amb una contrarellotge per equips a la Ciutat de les Arts i les Ciències i l’Oceanogràfic. La segona jornada, amb eixida des de Buñol, recorrerà l’interior de la província de València fins a endinsar-se en territori castellonenc i acabar a Moncofa.

La tercera etapa, última que es desenvolupa a la Comunitat Valenciana, partirà des de Llucena per a posar rumb a Terol en una jornada de mitja muntanya.

Fecha: 28/04/2024